
Durant el període 2007-2010, es va realitzar un recorregut cada dos dies, visitant els 
tres passos de bestiar de la carretera que va al Cap de Cavalleria per observar la 
possible caiguda de fauna. El pas de bestiar 1 és el més proper a es Mercadal, el 
segon pas està a una distància de 300 metres del primer, i a uns 700 metres del tercer 
(el més proper al far de Cavalleria), per tant la distància entre el primer i el tercer és 
d'un quilòmetre. Durant aquest 4 anys s'han recuperat 118 eriçons (106 eriçons vius i 
12 morts), dues tortugues, un conill, una serp i un sebel:lí que haguessin mort de set 
o ofegats rere una inundació dels passos en casos de pluja. La possibilitat de fer un 
recorregut periòdic per una zona en la que els eriçons són relativament abundants, 
ofereix la possibilitat de realitzar una estima fidel sobre la seva densitat de població a 
la zona. Així mateix també es donen apunts sobre el seu comportament. 

Paraules clau: eriçó africà, Atelerix algirus, Cap Cavalleria, Menorca, Illes 
Balears. 


THE ALGERIAN HEDGEHOG, Atelerix algirus (LEREBOULLET, 1842) 
(ERINACEIDAE), AND CATTLE GRID IN THE ROAD OF THE CAP DE 
CAVALLERIA (ES MERCADAL, MENORCA). During the period of 2007 to 2010, 
every two days we visited the three cattle grids on the road to the Cap of Cavalleria, 
where it was possible to observe the fauna that fell into the grids. The first cattle grid 
is the closest to es Mercadal, the second cattle grid is 300 meters from the first, and 
the third is a further 700 meters and is closest to the lighthouse of Cavalleria. 
Therefore, the distance between the first and the third is one kilometer. During this 
four year period we recovered 118 hedgehogs (106 alive and 12 dead), two turtles, a 
rabbit, a stone curlew and a snake that otherwise would have died of thirst or 
drowned when the grids filled with water following rain. The chance to periodically 
visit an area where hedgehogs are relatively abundant allowed for an accurate 
estimation of the density of the population in the area and to take notes of their 
behavior. 

Introducció 


Els passos de bestiar canadencs (o 
simplement anomenats passos de bestiar) 
són una sistema de confinament d'animals 
que complementa els vallats així com altres 
tipus de tancaments. S'instal-la als punt 
d'accés per carreteres i pistes rurals a 
finques i a altres superfícies amb la finalitat 
d'evitar que els animals s'escapin o que 
ramat i altres animals entrin dins d'una 
parcella, a la vegada que permet el 
moviment de vehicles, maquinària i usuaris 
que transitin a peu. 

Els passos de bestiar consisteixen en 
una graella de barres o reixes metàl:liques 
paral-leles que s'installen en posició 
horitzontal i a nivell de rasant. Les barres se 
disposen de forma transversal a la direcció 
de la via. Sota la graella hi ha un petit 
fossat d'uns 30-90 cm de profunditat. Els 
animals eviten creuar sobre el pas canadenc 
en primer lloc perquè els provoca 
desconfiança i en segon perquè els resulta 
dificultós fer-ho. Les potes dels animals de 
mida gran (vaques, cavalls) poden llenegar 
i això frena el seu trànsit. 





F 

Fig. 1. Pas de bestiar 1, carretera del Cap de 
Cavalleria. 

Fig. 1. The cattle grid 1, in the road to the Cap 
de Cavalleria. 


No obstant això, per als vehicles i persones 
que vagin a peu no representa cap dificultat, 
de forma que permet un trànsit selectiu. 
D'aquesta forma s'evita que s'escapi el 
ramat de les finques grans a on se pugui fer 
una cria en règim extensiu. També ha estat 
utilitzat a distints indrets del món, en 
combinació amb vallats cinegètics, per a 
evitar la fuita de caça major. Alguns 
animals de mida menor com, per exemple, 
el cans, també tenen por de creuar aquests 
passos. Els cavalls poden superar-los quan 
són forçats a fer-ho. Es tracta doncs, d'un 
sistema selectiu, amb molt poc o nul 
impacte sobre el paisatge i que facilita 
enormement la tasca de gestió ramadera i 
rural, en comparació amb portes i altres 
tancaments d'eficiència semblant. 

Però pel que fa a la fauna silvestre, 
aquests passos, si no compten amb cap 
sistema de fugida, poden constituir veri- 
tables trampes de caiguda que poden fer 
mal bé la biodiversitat de la zona. 

A Menorca no hi ha un cens de passos 
de bestiar (Fig. 1), però la seva xifra podria 
estar prop dels 50. Altrament a mode de 
primera aproximació podria esmentar-se el 
mapa de passos elaborat pel GOB Menorca 
(http://www. gobmenorca.com/cibervol). Tan 
mateix, Alguns d'ells no són perillosos per 
a la fauna silvestre, doncs amb el pas del 
temps han quedat colmatats de sediment 
(p.e. el pas d'entrada a Binimel-lá o Atalis). 
D'altres estan associat a síquies o desaigúes 
(p.e. entrada Son Mercè) que no són 
perillosos per a la fauna. Una de les 
espècies més afectada a Menorca és l'eriço 
africà, Atelerix algirus. 

Atelerix algirus és una espècie 
endèmica de la regió mediterrània, que viu 
al nord d'Àfrica des del Marroc fins a Líbia, 
al llevant de la península ibèrica, i a tota 
una sèrie d'illes, incloent les Illes Canàries, 
Djerba, Malta, Mallorca, Menorca, Eivissa, 
Formentera i Cabrera). Va ser introduït 

anteriorment a França, però sembla que s'ha 
extingit. La seva aparició a l'Europa 
continental i en moltes de les illes de la 
Mediterrània sembla ser el resultat de la 
introducció per part de l'home (Lapini, 
1999). Viu preferentment en altituds d'entre 
0 1 400 m, encara que pot arribar altàries 
superiors, ha estat citat a 900 m al Marroc 
(Lapini, 1999). Les dates exactes de les 
introduccions en moltes de les illes de la 
Mediterrània no es coneixen, però se sap 
que l'espècie va ser introduida a les Illes 
Canàries, en la dècada de 1890 (Hutterer 
1983). Al món s'han descrit 4 subespècies, 
a les Balears és present la subespècie 
vagans, de mida més petita i de coloració 
més clara. A Menorca, malgrat ha estat 
trobada al jaciment de Biniai Nou —poblat 
megalític de l'edat de bronze-, sembla que 
les datacions indiquen que fou introduida 
molt recentment pels Almohades (Morales 1 
Rofes, 2008). 

Pel que fa a l'estudi i estat de les seves 
poblacions d'aquesta espècie és difícil de 
registrar a causa dels seus hàbits nocturns, 
per tant, no hi ha prou disponibles per 
poder densitats de població. No obstant 
això, sembla que en general les poblacions 
d'eriçó estan minvant a Mediterrània 
(Amori et al., 2008). S'ha de dir que les 
poblacions a les Balears, gràcies a dades 
d'atropellaments (Comas et al, 2004, 
2012) o d'aquest estudi semblen ser molt 
més abundants que a la península Ibèrica. 

Atelerix algirus trobat en una varietat 
d'hàbitats, incloent semi-desert, matoll 
mediterrani sec, praderies, pastures, camps 
de conreu i jardins, de vegades molt a prop 
dels habitatges humanes. Amb major 
freqüència es troben a les zones àrides 
(Lapini, 1999, Palomo i Gisbert 2002), i 
menjen durant la nit invertebrats (insectes, 
miriàpodes, isòpodes, caragols, cucs de 
terra,...), petits vertebrats, carronya i i fins i 
tot fongs. 


La UICN (2008) inclou entre les 
amenaces més importants la mortalitat 
accidental a les carreteres. Les poblacions 
poden estar limitades per la disponibilitat 
d'hàbitat adequat (Palomo i Gisbert 2002). 
L'espècie és de vegades pres de la 
naturalesa per a ser tractat com a animal de 
companyia (Palomo i Gisbert 2002). També 
són capturats localment i es menja a tota la 
regió mediterrània. Al Marroc s'utilitza per 
a usos relacionats amb medicina i apareix 
en els mercats locals de bruixeria i a les 
Balears ha estat objecte de caça i consum 
fins a temps recents. Emperò, un nombre 
creixent de carreteres, amb els seus 
consegiients atropellaments, i la pèrdua 
d'hàbitats són les amenaces més greus per a 
l'espècie. 

L'impacte i la mortalitat d'eriçons degut 
a trampes de característiques antròpiques, 
com són els passos de bestiar, no havien 
estat tractats. En canvi, podem trobar 
referències sobre —mortalitats d'erigons 
degudes a atropellaments a carreteres de 
poca circulació (Garnica i Robles, 1986). 
La troballa d'eriçons morts és un fet comú 
en les carreteres durant primavera i estiu 
(VVeatcher, 1979). Hainard (1971) indica 
que els atropellaments són la causa major 
de mortalitat per als eriçons europeus. A 
Menorca (Comas et al, 2004, 2012) 
s'indiquen que amb un any de mostreig, en 
els sectors de carretera estudiats, s'han 
trobat 289 eriçons, el que representa el 
43,9% dels mamífers morts atropellats en 
aquests sectors. 

En un estudi sobre la viabilitat de les 
poblacions d'eriçons als Paisos Baixos, 
Bergers i Nieuvvenhuizen (1999), asse- 
nyalaren com a primer factor limitant la 
mida i la qualitat de les taques d'hàbitats 
disponibles, i en segon lloc la presència de 
carreteres. Al centre de recuperació de 
fauna de Collserola l'eriçó europeu 
(Erinaceus europaeus) fou el mamífer del 

qual es —registrà més incidències 
d'atropellament, un 22% d'un total de 556 
casos després de 15 anys de seguiment 
(Tenés et al., 2007). 


Zona d'estudi 


La zona d'estudi està situada dins 
l'Àrea Natural d'Especial Interès Me-3 
litoral des dels Alocs fins a Fornells (Me- 
3). Aquest ANEI compta amb unes 2.028 
hectàres i 25 km de litoral entre els 
municipis de Ferreries i es Mercadal. És el 
major tram de litoral verge de Menorca i 
compta amb un elevat valor paisatgístic i 
una gran riqueza d'endemismes vegetals i 


animals. La zona compta amb un litoral 
molt variat, amb costa baixa amb platges i 
sistemas dunars molt visitats durant l'estiu, 
penyasegats (cap de Cavalleria), màquies 
litorals, però també amb la presència de 
camps de conreu. La seva litologia silícia fa 
que sigui un sòl poc permeable, el que 
facilita l'acumulació d'aigua superficial, 
amb la presència de petites conques de 
drenatge, com el torrent de Binimel-là i 
d'es Mercadal. 

Durant el període 2007-2010, es va 
realitzar un recorregut cada dos dies, 
visitant els tres passos de bestiar de la 
carretera que va al Cap de Cavalleria (Fig. 
2) per observar la possible caiguda de 
fauna. El pas de bestiar 1 és el més proper a 





Fig. 2. Localització dels tres passos de bestiar de la carretera del cap de Cavalleria. Entre el primer i 
tercer hi ha una distància d'1 km. 
Fig. 2. Location of the three cattle grids of the road to the Cap de Cavalleria. Between the first and 
the third there is a distance of 1 km. 

Fig. 3. Pas de bestiar 2. 
Fig. 3. Cattle grid 2. 


es Mercadal, el segon pas està a una 
distància de 300 metres del primer, i a uns 
700 metres del tercer (el més proper al far 
de Cavalleria), per tant la distància entre el 
primer i el tercer és d'un quilòmetre. 











Mes Pas 1 Pas 2 Pas 3 
Abril 0 1 1 
Maig 2 1 0* 
Juny 0 4 0 
Juliol 1 6 0 
Agost 1 IFE 0 
Setembre 0 2 1 
Octubre 0 2 0 
Novembre 0 1 0 
TOTAL 4 34 2 





Taula 2. Atelerix algirus vius recuperats als tres 
passos de bestiar canadenc de Cavalleria l'any 
2007: Total 39 eriçons, un conill (*) i una 
tortuga (**). 

Table 2. Atelerix algirus recovered alive from 
the three cattle girds in 2007. Total: 39 
hedgehog, a rabbit (*) and a turtle (**). 














Pas 1 Pas 2 Pas 3 
Amplada (cm) 210 200 194 
Llargària (cm) 440 450 480 
Profunditat (cm) 0,86 0,82 0,61 
Distancia entre 16 16 16 


barres (cm) 





Mes Pas 1 Pas 2 Pas 3 
Abril 0 1 0 
Maig 1 1 0 
Juny 0 3 0: 
Juliol 0 1 1 
Agost 0 6 0 
Setembre 0 2 0 
Octubre 0 3 0 
Novembre 2 0 0 
TOTAL 3 23 1 








Taula 1. Mides dels passos de la carretera del far 
de Cavalleria. 

Table 1. Measurements of the cattle grids on the 
road to the lighthouse of Cavalleria. 





Fig. 4. Pas de bestiar 3. 
Fig. 4. Cattle grid 3. 


Taula 3. Atelerix algirus vius recuperat als tres 
passos de bestiar canadenc de Cavalleria l'any 
2008: Total 27 eriçons i una serp (+). 

Table 3. Atelerix algirus recovered alive from 
the three cattle girds in 2008: Total: 27 
hedgehogs and a snake (*). 


Resultats 


Durant aquest 4 anys s'han recuperat 
118 eriçons (106 eriçons vius i 12 morts), 
dues tortugues (Testudo hermanni), un 
conill (Oryctolagus cuniculus), una serp 
blanca (Elaphe scalaris) i un sebel lí 
(Burhinus oedicnemus) que haguessin mort 
de set o ofegats rere una inundació dels 
passos en casos de pluja. 

La possibilitat de fer un recorregut diari 
per una zona en la que els eriçons són 

relativament abundants, ofereix la 
possibilitat de realitzar una estima fidel 
sobre la seva abundància a la zona. 


Discussió 


El pas de bestiar 2 (Fig. 3) és el que 
compta amb una major caiguda d'eriçons 
(88 de les 118 observacions, és a dir un 
74,5% de les captures), a la vorera oest 
d'aquest pas no se troba cap paret seca, i 
està oberta a una màquia litoral que arriba 











Mes Pas 1 Pas 2 Pas 3 
Abril 0 0 2t 
Maig 0 0 0 
Juny 2 0 3 
Juliol 1 6 0 
Agost 5(11) 3 1 
Setembre 0 1 0: 
Octubre 0 2 0 
Novembre 0 1 0 
TOTAL 8 13 6 





Taula 4. Atelerix algirus recuperats als tres 
passos de bestiar de Cavalleria 2009. Total 22 
eriçons (19 vius i tres morts). 

Table 4. Atelerix algirus recovered from the 
three cattle girds in 2009. Total 22 hedgehogs 











(19 alive and three dead). 

Mes Pas 1 Pas 2 Pas 3 
Abril 0 St 0 
Maig 0 1 0* 
Juny 1 1 1 
Juliol 1 3 1 
Agost 1 2 14 
Setembre 2 3 (15) 1 
Octubre 1 3 (11) 2 (11) 
TOTAL 6 18 6 





Taula 5. Atelerix algirus recuperats als passos 
de bestiar de Cavalleria 2010: Total 30 erigons 
(21 vius i 9 morts). * Conill mort. 

Table 5. Atelerix algirus recovered from the 
three cattle girds in 2009. Total 30 hedgehogs 
(21 alive and 9 dead). * Dead rabbit. 


fins a la platja de Binimel:là, essent la zona 
de major densitat de captures. Es podria 
establir una superfície d'un triangle 
equilàter amb vértex al pas de bestiar 2 amb 
una superfície d'unes 50 ha. El pas de 
bestiar 2 seria un punt d'embut per poder 
passar cap a zones més allunyades del 
litoral. 

Els exemplars vius recollits foren 
depositats a l'altra banda de la tanca, de 
pedre en sec, el que teòricament impedia 
que hi hagués recaigudes d'un mateix 
exemplar. Malgrat tot, amb les dades 
obtingudes, sembla que la població de la 
zona es manté estable el que indicaria una 
densitat elevada. Els passos 1 i 3 tenen 
bardisses i paret seca a les voreres de la 
carretera, però els seus voltants estan 
ocupats per terres de conreu. La paret seca 
fa que els eriçons tenguin dificultat per 
travessar d'una tanca a la carretera i això 
els obligaria a deplaçar-se cercant el portell 
d'entrada a la tanca, en el cas de ser 
reincidents. És per això que parlam 
d'observacions o de número màxim 
d'individus rescatats. 

Pel que fa als desplaçaments, s'han 
realitzat experiments sobre la dispersió de 
Verigó europeu, Erinaceus europaeus 
Linnaeus, 1758 a Catalunya. Així, Cahill et 
al. (2011) entre 2006 i 2008 es va realitzar 
un treball de radioseguiment de 15 eriçons 
(174 3 18 Y 9 procedents del Centre de 
Recuperació de Fauna de l'Estació 
Biològica de Can Balasc, amb l'objectiu de: 
conèixer la capacitat d'adaptació i 
supervivència dels individus recuperats una 
vegada alliberats, comparar la seva resposta 
dispersiva en funció del lloc de solta, i 
caracteritzar les diferents problemàtiques a 
les quals s'enfronta per incidir en la seva 
conservació. Els eriçons alliberats en zona 
forestal es van dispersar significativament 
més lluny durant els dies posteriors al seu 
alliberament, en contrast amb els exemplars 

alliberats en proximitat a masies, amb o 
sense torrents confrontants. Tanmateix, 
amb el temps, els exemplars alliberats 
tendeixen a mostrar àrees de dispersió 
similars, independent del lloc de deixa anar. 
Les àrees de dispersió varien conside- 
rablement, entre 5 i 100 ha (mitjana 55,3 + 
117,0 ha), però amb casos extrems de 0,21 
ha i 465 ha. De mitjana, la distància 
màxima de dispersió va ser d'1 km, amb un 
màxim absolut de 3,9 km. Hi va haver una 
tendència de dispersió cap a les àrees de 
l'ecotò més perifèriques i periurbanes del 
parc. La dispersió cap aquestes àrees i el 
seu ús repercuteix en els eriçons, a causa 
del límit abrupte que hi ha entre l'espai 
protegit i la zona urbana, i els perills que 
aquesta última comporta. Dels 15 eriçons 
seguits va ser possible confirmar la mort 
d'almenys cinc d'ells (33%) durant els 
primers dos mesos posteriors al seu 
alliberament, les causes específiques de 
mortalitat són variades i similars a les 
d'ingrés al centre de recuperació: atac per 
part de carnívors, atropellament, accident a 
l'àrea i causes desconegudes. 

El període reproductor és prou ampli, i 
sembla que les cries neixen entre juny i 
octubre (Lange, 1985). Les màximes 
captures es donen en els períodes de 
màxima activitat de l'espècie, durant el 
període reproductor, els mesos de juliol i 
agost. 

En quant a densitats, estudis fets a Gran 
Bretanya troben valors que van dels 0,23- 
0,25 eriçons europeu/ha a zones rurals 
(Doncaster, 1992), fins els 0,83/ha a camps 
de golf situats a la perifèria de ciutats 
(Revee, 1981). Als indrets on V'eriçó 
europeu i el africà han estat introduits, el 
primer a Nova Zelanda o a les illes del nord 
d'Escòcia, el segon a les Balears, les 
densitats poden ser superiors. A zones de 
pastures i plantacions de pins de Nova 
Zelanda s'han trobat densitats de 2'5 





individus/ha (Parkes, 1975); a Uist es 
calculen densitats entre 0,3-0,5 eriçons/ha 
(Scottish Natural Heritage, 2008). Al Parc 
de la Serralada Litoral (Barcelona) la 
densitat d'eriçó europeu és, presumi- 
blement, inferior a la indicada per a les 
zones rurals de Gran Bretanya, ja que una 
part important del parc està ocupada per 
coníferes, un ambient no massa adient per a 
Despècie (Blanco, 1998), que prefereix, en 
canvi, a més dels ambients humanitzats i els 
ecotons, els boscos caducifolis i els alzinars 
típics, formacions vegetals que, d'altra 
banda, també hi són presents. L'eriçó africà, 
a aquest parc, encara deu presentar una 
densitat més baixa. Aquesta espècie, de 
requeriments més  xerofils, doncs no 
endebades és de procedència nord-africana, 
la trobaríem al parc, principalment, a les 
zones del vessant sud i oriental, on 
predominen les pinedes litorals, les brolles, 
els herbassars i les vinyes, però també als 
conreus típics de secà de la vessant del 
Vallès. Segons Gosàlbez (1987), la seva 
àrea de distribució estaria per sota de la 
isohieta dels 700-800 mm de precipitació 
anual, no obstant, Ruiz Romero (1995) 
considera que la dorsal pluviomètrica límit 
és la de 600 mm. 

Respecte al comportament després de la 
caiguda dels animals, les observacions fetes 
ens indiquen que els eriçons que cauen als 
passos de bestiar cerquen quasi sempre els 
cantons, de fet a aquestes zones són les més 
excavades cercant una possible sortida a la 
trampa que suposen. Si hagués hagut 
rampes a les voreres, els eriçons no 
haguessin tengut cap dificultat en trobar- 
les, pujar per elles i escapar de la trampa. 
També s'ha observat que quan cauen més 
d'un eriçó al passos de bestia cerquen el seu 
agrupament. També s'ha observat aquesta 
conducta inclús quan es troba qualque eriçó 
mort (Fig. 5). El renou que fan el vehicles 
Les poques vegades que s'ha trobat un el 

Fig. 5. Un eriçó juvenil sobre un altre mort, possiblement de sed (agost 2009). 
Fig. 5. A young hedgehog on top of a dead one which was possibly due to lack of water (August 


2009). 


vehicles al passar per damunt la graella 
també ocasiona un fort estrés als animals. 

Les poques vegades que s'ha trobat eriçó 
sense estar als cantons fou quan feia molta 
de calor i duien més de 24 hores al seu 
interior, cercant les ombres per a 


sobreviure. En algunes ocasions s'han 
trobat amagats davall del fems caigut. Les 
temperatures a l'estiu poden superar els 
37°C. Tots els cantons dels tres passos de 
bestiar estan excacats pels eriçons en els 
seus intents inútils d'escapar. 





Fig. 6. Rampes situades als passos de bestiar de la carretera del cap de Cavalleria. 
Fig. 6. Ramps at the cattle grids to the road of the Cap de Cavalleria. 

Els passos de bestiar no tenen per què 
comptar amb massa profunditat per a 
cumplir la seva funció, i els de Cavalleria 
tenen entre 86 i 61 cm de profunditat. En 
molts paisos és obligatori comptar amb una 
mesura per escapar de la trampa, 
normalment s'utilitzen rampes. En algunes 
zones d'Anglaterra, per exemple, els passos 
de bestiar compten amb una profunditat 
estàndar de 225 mm i rampes escapatòries 
amb un angle de 20° o menys. 

Recentment, el juny de 2011, es varen 
instal: lar rampes a 12 passos de bestiar de 
carreteres de titularirat pública (Son Saura, 
Cavalleria 1 Faváritx) (Fig. 6). Encara falta 
poder posar aquestes simples i econò- 
miques mesures a altres passos de bestiar 
situats a camins privats de Menorca. 

S'ha de tenir present que l'eriçó africà 
(Atelerix algirus) es considera no amenaçat 
pels catàlegs de la UICN, però d'interès 
especial segons el Catàleg Nacional 
d'Espècies Amenaçades (CNEA), i es 
contempla en el Conveni de Berna (annex 
ID i en la Directiva Hàbitats (92/43/CE) 
(annex IV). Segon Amorini et al. (2008) és 
necessari fer un seguiment de l'espècie per 
determinar les tendències poblacionals. Si 
hi ha qualsevol evidència de la disminució 
s'ha indicat, s'han de prendre mesures per 
protegir l'espècie. Es necessita més 
investigació per determinar les mesures 
adequades de conservació. 

